มันนี่ทูเดย์
ประชุมใหญ่ธนาคารอาเซียน
24 พ.ย. 2559

ประชุมใหญ่ธนาคารอาเซียน
นายปรีดี ดาวฉาย ประธานสมาคมธนาคารไทย เปิดเผยว่า สมาคมธนาคารไทยได้รับเกียรติ จากสมาคมธนาคารอาเซียน (ASEAN Bankers Association : ABA) ให้เป็นเจ้าภาพจัดการสัมมนา ASEAN Banking Conference ครั้งที่ 21 และจัดประชุม ASEAN Banking Council ครั้งที่ 46  ณ กรุงเทพมหานคร ระหว่างวันที่ 28-30 พ.ย.นี้ 
ทั้งนี้ จัดขึ้นภายใต้หัวข้อ “Enhancing and Strengthening the Roles of Regional ASEAN Banks in the context of growing the ASEAN Economic Community (AEC)” เพื่อเสริมสร้างบทบาทและความแข็งแกร่งของธนาคารในภูมิภาคอาเซียน รองรับการเติบโตของเศรษฐกิจในภูมิภาค
จ่ายสินไหมรถทัวร์ตกเขา
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า จากกรณีเกิดอุบัติเหตุรถทัวร์ตกเขาที่ จ.อุตรดิตถ์ ทางผู้เสียชีวิต 18 ราย จะได้รับค่าสินไหมจากบริษัท วิริยะประกันภัย รายละ 8 แสนบาท และผู้ได้รับบาดเจ็บ 20 ราย จะได้รับค่ารักษาพยาบาลตามที่จ่ายจริง รายละไม่เกิน 2.8 แสนบาท